Document ID: 32004R1688

KOMISIJOS REGLAMENTAS (EB) Nr. 1688/2004
2004 m. rugsėjo 29 d.
dėl neperdirbtų razinų ir džiovintų figų supirkimo kainos, kurią turi mokėti sandėliavimo organizacijos, nustatymo 2004-2005 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų produktų, pagamintų iš vaisių ir daržovių, rinkos organizavimo (1), ypač į jo 9 straipsnio 8 dalį,
kadangi:
(1)
Kainų, kurias supirkėjai moka už neperdirbtas džiovintas figas ir razinas, nustatymo kriterijai yra apibrėžti Reglamento (EB) Nr. 2201/96 9 straipsnio 2 dalyje, o gaminių supirkimo ir jų valdymo sąlygos apibrėžiamos 1999 m. liepos 23 d. Komisijos reglamentu (EB) Nr. 1622/1999 dėl Tarybos reglamento (EB) Nr. 2201/96, nustatančio neperdirbtų razinų ir džiovintų figų sandėliavimo tvarką (2), taikymo tvarkos.
(2)
Remiantis tuo, būtina 2004-2005 prekybos metams nustatyti razinų supirkimo kainas, atsižvelgiant į pasaulinės rinkos kitimą, bei džiovintų figų supirkimo kainas, atsižvelgiant į 2004 m. rugsėjo 9 d. Komisijos reglamentu (EB) Nr. 1583/2004 2004-2005 prekybos metams nustatytą mažiausią neperdirbtų džiovintų figų gamintojams mokamą kainą bei paramos džiovintų figų gamybai dydį (3).
(3)
Šiame reglamente numatytos priemonės atitinka perdirbtų produktų, pagamintų iš vaisių ir daržovių, gamybos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2004-2005 prekybos metams Reglamento (EB) Nr. 2201/96 9 straipsnio 2 dalyje aptarta mažiausia supirkimo kaina yra:
-
418,89 euro už neperdirbtų razinų gryno svorio toną;
-
542,70 euro už neperdirbtų džiovintų figų gryno svorio toną.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugsėjo 29 d.

Labels: 2
3
17
19